Diari Oficial de la Generalitat Valenciana


Sumari del DOGV 5199, del 15-02-2006 (2006/1393)

Informació pública de l'aprovació definitiva del projecte d'urbanització del sector número 2, en sòl urbanitzable amb ordenació detallada, del Pla General d'Ordenació Urbana de Sant Joan de Moró.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5199

Data del DOGV
:   15-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1393


Organisme emissor
:   Ajuntament de Sant Joan de Moró

Tipus de document
:   Anunci

Informació pública de l'aprovació definitiva del projecte d'urbanització del sector número 2, en sòl urbanitzable amb ordenació detallada, del Pla General d'Ordenació Urbana de Sant Joan de Moró. [2006/M1393]  
En compliment del que disposa l'article 34 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es publica l'acord de la Junta de Govern Local, adoptat en sessió ordinària celebrada el dia 15 de desembre de 2005, i que textualment diu així:  
«Vist l'expedient que s'està tramitant en este Ajuntament per a l'aprovació del projecte d'urbanització de l'actuació integrada per al desenvolupament del sector número 2, en sòl urbanitzable residencial amb ordenació detallada del PGOU de Sant Joan de Moró, promoguda per la UTE PAI del sector 2 de Sant Joan de Moró, Unió Temporal d'Empreses Llei 18/1982 i els següents:  
Antecedents  
1. En sessió plenària de data 27 de gener de 2005 es va aprovar el programa d'actuació integrada del sector número 2, sòl urbanitzable residencial detallat, del Pla General d'Ordenació Urbana de Sant Joan de Moró.  
En l'esmentat acord s'establien una sèrie d'indicacions que s'haurien d'incloure en el projecte d'urbanització.  
2. Amb data 12 d'abril de 2005 es va presentar en este Ajuntament una còpia del projecte d'urbanització per al desenvolupament del mencionat sector número 2 del PGOU.  
Tenint en compte que:  
I. El projecte d'urbanització ha sigut sotmés a informe dels servicis tècnics que consideren que este desenvolupa l'avantprojecte d'urbanització aprovat per acord del Ple de l'Ajuntament, de data 27 de gener de 2005, s'ajusta al que s'ha oferit en la proposició economicofinancera, i complix les condicions imposades per l'Ajuntament en l'esmentat acord, per la qual cosa és procedent aprovar-lo, però s'ha d'advertir a l'urbanitzador que les lluminàries a instal·lar en viaris són Philips SGS 203 PC 1xSON-TP 250 W.  
II. El projecte d'urbanització ha sigut tramitat seguint el procediment establit en els articles 45 i següents de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
III. L'article 21.1 j) de la Llei 7/1985, de 2 d'abril, Reguladora de les Bases de Règim Local, en la redacció que en fa la Llei 57/2003, de 16 de desembre, establix la competència de l'alcalde per a l'aprovació dels projectes d'urbanització; no obstant això, mitjançant Decret d'Alcaldia número 102/2003, es va delegar en la Junta de Govern Local l'esmentada competència.  
IV. L'article 59.4 de la Llei Reguladora de l'Activitat Urbanística determina que els projectes d'urbanització aprovats per l'Ajuntament es publicaran en el Butlletí Oficial de la Província, i el número u de la disposició addicional cinquena de la norma esmentada obliga a cursar als òrgans urbanístics de la Generalitat la notificació dels acords municipals en matèria d'urbanisme.  
Per tot això, vistos els preceptes mencionats, i l'informe de conjunt de l'arquitecte i arquitecte tècnic municipal, la Junta de Govern Local, pel vot favorable de la totalitat dels seus membres, en votació ordinària, acorda:  
Primer  
Aprovar el projecte d'urbanització dels terrenys inclosos en el sector número 2, sòl urbanitzable residencial detallat, del Pla General d'Ordenació Urbana de Sant Joan de Moró, amb un pressupost de 2.198.040,98 euros (IVA inclòs).  
Segon  
Reiterar que l'execució de l'obra s'haurà de realitzar per empresa amb classificació adequada per a la realització de l'obra. Així mateix, amb anterioritat a l'inici de les obres haurà d'acreditar-se davant de l'Ajuntament la disposició d'abocador autoritzat per a l'abocament de les runes generades durant la realització de l'obra.  
Tercer  
Reiterar a l'urbanitzador que, abans de la recepció de les obres d'urbanització, haurà de presentar certificat de les empreses subministradores dels servicis de gas, aigua, telèfon i electricitat, que acredite que les instal·lacions projectades s'han executat en condicions d'entrar en servici i ajustades a la normativa en vigor.  
Quart  
Requerir a l'urbanitzador que:  
Amb anterioritat a l'inici de les obres, aporte còpia en suport informàtic de l'oportú projecte d'urbanització, tant de la seua documentació gràfica com escrita. A la finalització de l'obra i amb anterioritat a la recepció d'esta per l'Ajuntament, haurà de presentar, en el cas que s'hagen realitzat modificacions o variacions en el projecte aprovat, còpia en suport informàtic de l'obra realment realitzada.  
En el termini de 15 dies naturals, aporte dos còpies del projecte d'urbanització visades pel col·legi oficial corresponent.  
Quint  
Requerir a l'urbanitzador que oferisca als propietaris la possibilitat d'efectuar el pagament en metàl·lic de conformitat amb el que disposa l'article 71.3 de la LRAU, començant a comptar el termini de 10 dies que en este es disposa, des que l'urbanitzador efectue este oferiment al propietari.  
Sisé  
Remetre este acord a la Comissió Territorial d'Urbanisme.  
Seté  
Publicar l'aprovació definitiva en el Butlletí Oficial de la Província amb notificació als particulars interessats.  
Contra el present acte cal interposar, potestativament, recurs de reposició en el termini d'un mes davant de l'òrgan que l'ha dictat, segons disposen l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, i l'article 52.1 de la Llei 7/1985, de 2 d'abril, sobre Bases de Règim Local.  
Alternativament i directament, contra esta es pot formular recurs contenciós administratiu davant dels jutjats de tal orde de Castelló en el termini de dos mesos a comptar des de l'endemà de la notificació, de conformitat amb l'article 8.1, en la redacció que en fa la disposició addicional 14a de la Llei Orgànica 19/2003, de 23 de desembre, i l'article 46 de la Llei 29/1998, de 13 de juliol, de la Jurisdicció Contenciosa Administrativa.  
En tot cas, s'advertix que no es podrà formular recurs contenciós administratiu fins que, si escau, siga resolt expressament o s'haja produït la desestimació presumpta del recurs de reposició interposat, tal com preceptua l'article 116.2 de l'esmentada Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la redacció que en fa la Llei 4/1999, de 13 de gener.»  
Sant Joan de Moró, 25 de gener de 2006.. L'alcalde: Vicente Sales Renau.